Venom (film, 2018)

***Venom*** () je američki science fiction film snimljen 2018. godine u režiji Rubena Fleischera. Predstavlja adaptaciju stripova o istoimenom liku koji se pojavljivao u stripovima Marvel Comicsa. Protagonist, čiji lik tumači Tom Hardy, je Eddie Brock, istraživački novinar koji dolazi u kontakt sa vanzemaljskim stvorenjem koje sa njim uspostavi simbiotsku vezu temeljem koje Brock stiče superherojske nadljudske moći, ali i "problematičan" alter ego.

## Radnja

Dok su istraživali svemir tražeći nove naseljive svetove, sonda bio-inžinjerske fondacije *Lajf* otkriva kometu prekrivenu simbiotskim živim bićima. Sonda se vraća na Zemlju sa četiri uzorka, ali jedan beži i izaziva da se svemirski brod sruši u Maleziji. Fondacija *Lajf* uzima preostala tri primerka i odnosi ih u svoju istraživačku bazu u San Francisku, gde otkrivaju da simbioti ne mogu da prežive bez domaćina koji diše kiseonik, koji često fatalno odbacuju simbiozu. Istraživački novinar Edi Brok čita o tim ljudskim testovima u poverljivom dokumentu, koji je u posedu njegove verenice En Vejing. Brok intervjuiše direktora fondacije *Lajf* Karltona Drejka ispitujući ga o testovima nad ljudima, što dovodi do toga da on i En dobiju otkaze. Zbog toga En prekida njihovu veridbu. Šest meseci kasnije, Drejkovi testovi simbioze se bliže uspehu, iako jedan od njegovih simbiota umire zbog nemarnosti. Broku prilazi Dora Skirt, jedna od Drejkovih naučnica koja se ne slaže sa njegovim metodama i želi da ga razotkrije. Ona pomaže Broku da provali u istraživačku bazu da potraži dokaze i on saznaje da je njegova prijateljica Marija jedna od testiranih subjekata. Brok pokušava da spasi Mariju, ali simbiot koji je bio u njoj prelazi u njegovo telo, bez njegovog znanja, ostavljajući Mariju mrtvu. Brok uspeva da pobegne i uskoro počinje da pokazuje neobične simptome. On odlazi kod En po pomoć i njen novi dečko dr Den Luis otkriva simbiota, tokom ispitivanja Broka. Drejk izlaže Doru preostalom simbiotu i ona umire. Ovo ostavlja simbiota unutar Broka kao jedinog preživelog primerka. Drejk šalje plaćenike da povrate simbiot iz Broka, ali on se pokazuje preko njegovog tela kao čudovišno stvorenje, koje se bori sa napadačima. Kasnije se predstavlja Broku kao Venom i objašnjava da kometa traži planete gde simbioti mogu da opsednu i prožderu stanovnike. Venom nudi da poštedi Broka, ako on pomogne simbiotima da ostvare svoj cilj i Brok počinje da uživa u nadljudskim osobinama koje mu simbiot omogućava. Brok provaljuje na njegovo staro radno mesto, da bi ostavio dokaze za Drejkove zločine, ali ubrzo ga opkoljavaju specijalci, pa on biva prinuđen da se transformiše da bi pobegao. En svedoči ovoj transformaciji i vodi Broka nazad u Denovu kancelariju, gde oni shvataju da simbiot sporo truli Brokove unutrašnje organe. Brok primećuje da simbiot ima dve slabosti: zvukove visoke frekvencije i vatru. Iako Venom govori da šteta na organima može da se spreči, En koristi mašinu magnetne rezonance, da bi pomogla Broku da se odvoji od simbiota. Broka nakon toga hvataju Drejkovi plaćenici. U međuvremenu, četvrti simbiot Rajot, uspeva da dođe iz Malezije u San Francisko prelazeći iz tela u telo. On se spaja sa Drejkom, koji pristaje da odvede Rajota u svemirsku sondu fondacije *Lajf*, kako bi sakupili ostale simbiote i odveli ih na Zemlju. En se kasnije vezuje sa Venomom, kako bi mogli da spasu Broka. Kada se Brok i Venom opet spoje, Venom govori da je ubeđen da treba da pomogne u spasavanju Zemlje od njegove vrste, zbog vezanosti sa Brokom i oni kreću da zaustave Drejka i Rajota uz Eninu pomoć. Venom oštećuje sondu dok ona poleće, izazivajući njenu eksploziju koja ubija Drejka i Rajota. En veruje da Brok nije više vezan sa Venomom posle ovoga i da je Venom poginuo u eksploziji. Međutim njih dvojica ostaju tajno vezani i odlučuju da zaštite San Francisko, ubijajući kriminalce. Brok se vraća novinarstvu i u sceni posle odjavne špice on je pozvan da intervjuiše uhapšenog serijskog ubicu Klitusa Kasadija, koji obećava „pokolj” kad pobegne iz zatvora.

## Uloge

## Reference

## Vanjske veze
* 
*